**Budapest Főváros II. ker. Önkormányzat**

 **Képviselő – testületének**

**Egészségügyi, Szociális és Lakásügyi Bizottsága**

**4.**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**J E G Y Z Ő K Ö N Y V**

**Készült:** az Egészségügyi Szociális és Lakásügyi Bizottság 2018. április 26-án 12.00

 órai kezdettel a Budapest Főváros II. ker. Polgármesteri Hivatalban megtartott üléséről.

**Jelen vannak**: Kocsy Béla a bizottság elnöke

 Makra Krisztina a bizottság tagja

 Csontos Gyöngyi a bizottság tagja

 Dömök Lászlóné a bizottság tagja

 Riczkó Andrea a bizottság tagja

 Bodor Zoltán a bizottság tagja

**Távol maradt:**

**Meghívottak:** Vargáné Luketics Gabriella Humánszolgáltatási Igazgató

 Fábik Gabriella Ellátási Osztályvezető

 Németh Ágnes Intézményirányítási Osztály ügyintézője

 **Jegyzőkönyvvezető:** Kapócs Ágnes

A Bizottság elnöke megállapítja, hogy a bizottság határozatképes.

**Határozati javaslat:** A Bizottság úgy dönt, hogy a mai ülés jegyzőkönyvének hitelesítésével Makra Krisztina bízza meg.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 35/2018.(IV.26.) határozata**

A Bizottság úgy dönt, hogy a mai ülés jegyzőkönyvének hitelesítésével Makra Krisztinát bízza meg.

(egyhangú, 6 igen)

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 36/2018.(IV.26.) határozata**

Az Egészségügyi, Szociális és Lakásügyi Bizottság

az ülés napirendjét az alábbiak szerint hagyja jóvá

1.Dr. Gyánti Rita háziorvos feladat-ellátási szerződés módosítása

2.A Fehér Kereszt Baráti Kör Kiemelten Közhasznú Egyesület 2017. évi beszámolója

3.Javaslat a Budapest Főváros II. Kerületi Önkormányzat III. számú Gondozási Központ 2017. évről szóló szakmai beszámolójának elfogadására

4.A GOND-VISELÉS Nonprofit Közhasznú Korlátolt Felelősségű Társaság 2017. évről szóló beszámolója Hermann Dóra fogyatékos személy nappali ellátásáról (zárt ülés)

5.Budapest Főváros VIII. Kerület Józsefváros Önkormányzat beszámolója Hermann Judit 2017 évi nappali ellátásáról(zárt ülés)

6**.**Budapest II. kerület Frankel Leó út 36. I. emelet 9. szám alatti önkormányzati tulajdonú lakás Képviselő-testület egyedi döntése alapján történő bérbeadásának ügye (zárt ülés)

7**.**Budapest II. kerület Ezredes utca 10. I. emelet 1. szám alatti önkormányzati tulajdonú lakás Képviselő-testület egyedi döntése alapján történő bérbeadásának ügye (zárt ülés)

8.Létfenntartási támogatás méltányosságból történő megállapítása (zárt ülés)

9.Egyebek

1.Napirend

Dr. Gyánti Rita háziorvos feladat-ellátási szerződés módosítása

**Határozati javaslat:**Az Egészségügyi, Szociális és Lakásügyi Bizottság a 2018. március 22-ei Képviselő-testületi ülésre történő „Dr. Gyánti Rita háziorvos feladat-ellátási szerződés módosítása tárgyú előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 37/2018.(IV.26.) határozata**

Az Egészségügyi, Szociális és Lakásügyi Bizottság a 2018. március 22-ei Képviselő-testületi ülésre történő „Dr. Gyánti Rita háziorvos feladat-ellátási szerződés módosítása tárgyú előterjesztést tárgyalásra alkalmasnak tartja és javasolja az előterjesztés határozati javaslatának elfogadását.

Felelős: Egészségügyi, Szociális és Lakásügyi Bizottság elnöke

Határidő: április havi testületi ülés

(egyhangú, 6 igen)

2. Napirend

A Fehér Kereszt Baráti Kör Kiemelten Közhasznú Egyesület 2017. évi beszámolója

**Határozati javaslat:** Budapest Főváros II. Kerületi Önkormányzat Képviselő-testületének Egészségügyi, Szociális és Lakásügyi Bizottsága a Képviselő-testület által kialakított bizottságok hatásköréről, a bizottságok és tanácsnokok feladatköréről szóló módosított 45/2001.(XII.22.) rendelet 8. melléklet 1.4) pontja alapján megtárgyalta és elfogadta – a határozat mellékletét képező - **Fehér Kereszt Baráti Kör Kiemelten Közhasznú Egyesület** 2017. évre vonatkozó beszámolóját.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 38/2018.(IV.26.) határozata**

Budapest Főváros II. Kerületi Önkormányzat Képviselő-testületének Egészségügyi, Szociális és Lakásügyi Bizottsága a Képviselő-testület által kialakított bizottságok hatásköréről, a bizottságok és tanácsnokok feladatköréről szóló módosított 45/2001.(XII.22.) rendelet 8. melléklet 1.4) pontja alapján megtárgyalta és elfogadta – a határozat mellékletét képező - **Fehér Kereszt Baráti Kör Kiemelten Közhasznú Egyesület** 2017. évre vonatkozó beszámolóját.

Felelős: Polgármester

Határidő: 2018. május 15.

(egyhangú, 6 igen)

3. Napirend

Javaslat a Budapest Főváros II. Kerületi Önkormányzat III. számú Gondozási Központ 2017. évről szóló szakmai beszámolójának elfogadására

**Határozati javaslat:** Budapest Főváros II. Kerületi Önkormányzat Képviselő-testületének Egészségügyi, Szociális és Lakásügyi Bizottsága a **Budapest Főváros II. Kerületi Önkormányzat III. Sz. Gondozási Központnak** (1028 Budapest, Kazinczy utca 47.)a határozat mellékletét képező 2017. évre vonatkozó szakmai beszámolóját megtárgyalta, elfogadta, és az intézmény szakmai munkáját eredményesnek értékeli.

**Budapest Főváros II. kerületi Önkormányzat Egészségügyi**

**Szociális és Lakásügyi Bizottság 39/2018.(IV.26.) határozata**

Budapest Főváros II. Kerületi Önkormányzat Képviselő-testületének Egészségügyi, Szociális és Lakásügyi Bizottsága a **Budapest Főváros II. Kerületi Önkormányzat III. Sz. Gondozási Központnak** (1028 Budapest, Kazinczy utca 47.)a határozat mellékletét képező 2017. évre vonatkozó szakmai beszámolóját megtárgyalta, elfogadta, és az intézmény szakmai munkáját eredményesnek értékeli.

Felelős: Bizottság elnöke

Határidő: 2018. május 15.

(egyhangú, 6 igen)

4. Napirend

A GOND-VISELÉS Nonprofit Közhasznú Korlátolt Felelősségű Társaság 2017. évről szóló beszámolója Hermann Dóra fogyatékos személy nappali ellátásáról (zárt ülés)

5. Napirend

Budapest Főváros VIII. Kerület Józsefváros Önkormányzat beszámolója Hermann Judit 2017 évi nappali ellátásáról(zárt ülés)

6**.** Napirend

Budapest II. kerület Frankel Leó út 36. I. emelet 9. szám alatti önkormányzati tulajdonú lakás Képviselő-testület egyedi döntése alapján történő bérbeadásának ügye (zárt ülés)

7**.** Napirend

Budapest II. kerület Ezredes utca 10. I. emelet 1. szám alatti önkormányzati tulajdonú lakás Képviselő-testület egyedi döntése alapján történő bérbeadásának ügye (zárt ülés)

8. Napirend

Létfenntartási támogatás méltányosságból történő megállapítása (zárt ülés)

9. Napirend

Egyebek

Nincs hozzászólás

**(A 4-8 napirendek tárgyalása előtt Kocsy Béla a zárt ülést 12.25 órakor elrendeli. A zárt ülésen elhangzottakat valamint a Budapest Főváros II. Kerületi Önkormányzat Egészségügyi, Szociális és Lakásügyi Bizottsága 40-52/2018.(IV.26.) határozatát a zárt ülés jegyzőkönyve tartalmazza.)**

13.Egyebek

A bizottság a következő ülést a II. Kerületi Egészségügyi Szolgálatnál tartja.

A Bizottság elnöke az ülést 12.35 órakor bezárja.

 Makra Krisztina Kocsy Béla

 jegyzőkönyv hitelesítő a bizottság elnöke

Budapest, 2018. április 26.

Kmf

**Kapják:**

1. Polgármester

2. Jegyző

3. Irattár

38/2018.(IV.26.) határozat melléklete





39/2018.(IV.26.) határozat melléklete

Budapest Főváros II. Kerületi Önkormányzat

III. Számú Gondozási Központ

1028 Budapest, Kazinczy u. 47.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2017. évi beszámoló**

1. **Az ellátotti célcsoportok jellemzői**

Az idősgondozás intézményesített rendszere egymásra épülő formákból áll, megpróbálva az idős emberek szükségleteihez leginkább igazodva ellátni a feladatát.

Magyarországon a legnagyobb, hosszú távú demográfiai kihívást a népesség öregedésének felgyorsulása jelenti. Prognózisok alapján a kerületben egyre többen lesznek 65 éven felüli állampolgárok. Az idős emberek gyakrabban veszik igénybe az egészségügyi szolgáltatásokat. Leggyakrabban előforduló kórképek: demencia, keringési és daganatos betegség, II. típusú cukorbetegség, magas vérnyomás, agyi erek betegsége.

Az időskori sajátosságokból adódóan nő az egészségi hanyatlás (mozgásszervi-, szenzoros funkciók gyengülése), valamint anyagi nehézségek, szenvedély betegségek, családi és társas kapcsolatok hiánya nehezíti a nehezen alkalmazkodni tudó, bizalmatlan ember életét.

A legtöbb idős ember nem szívesen szorul mások segítségére, de az évek múlásával belátja, hogy fizikai, anyagi vagy lelki segítségnyújtásra szorul.

Nagyobb számú ellátási igény érkezik azokban az esetekben, mikor egy- vagy kétszemélyes családról beszélünk, nincs közeli vagy távoli hozzátartozó sem, sokszor a nappali ellátás vagy házi segítségnyújtás mellett a szociális étkeztetést is igénybe veszik a rászorulók.

Az ellátási területünkön életvitelszerűen tartózkodó igénylőknek segítséget nyújtunk saját otthonukban, lakókörnyezetükben önálló életvitelük fenntartásában, továbbá egészségi-, mentális állapotukból vagy más okból származó problémáik megoldásában. Ha az érintett személyekről az alapszolgáltatás keretében nem tudunk gondoskodni, akkor helyzetüknek megfelelő szakosított ellátás igénybe vételéhez segítjük őket.

Célcsoportunk elsősorban az ellátási területen élő idős lakosság tagjai közül kerül ki, azonban egyre magasabb azok száma is, akik még nem nyugdíjas korúak, de rossz egészségi állapotuk miatt nem tudnak munkát vállalni, pénzbeli és természetbeni támogatásból élnek, rossz szociális körülmények között laknak.

**1.1. Ellátások bemutatása**

**Házi segítségnyújtás**

A házi segítségnyújtás olyan gondozási forma, amely az igénybe vevő önálló életvitelének fenntartását – szükségleteinek megfelelően – lakásán, lakókörnyezetében biztosítja. A házi segítségnyújtás hozzájárul ahhoz, hogy az ellátást igénybe vevő fizikai, mentális, szociális szükséglete saját környezetében, életkorának, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével biztosított legyen. A személyes gondoskodást nyújtó szociális ellátások igénybevétele önkéntes. Az ellátást igénybe vevő a szolgáltatás igénybevételéhez jövedelemigazolást és a jogszabályban előírt dokumentumokat nyújt be. A házi segítségnyújtás keretében szociális segítést vagy személyi gondozást kell nyújtani.

A házi segítségnyújtás

*a)* a személyi gondozás keretében gondozás és háztartási segítségnyújtás,

*b)* a szociális segítés keretében háztartási segítségnyújtás szolgáltatási elemet biztosít.

Szociális segítés keretében biztosítani kell

*a)* a lakókörnyezeti higiénia megtartásában való közreműködést,

*b)* a háztartási tevékenységben való közreműködést,

*c)* a veszélyhelyzetek kialakulásának megelőzésében és a kialakult veszélyhelyzet elhárításában történő segítségnyújtást,

*d)* szükség esetén a bentlakásos szociális intézménybe történő beköltözés segítését.

Személyi gondozás keretében biztosítani kell

*a)* az ellátást igénybe vevővel a segítő kapcsolat kialakítását és fenntartását,

*b)* a gondozási és ápolási feladatok elvégzését,

*c)* valamint a szociális segítés keretében nyújtható feladatokat.

A gondozási szükséglet, valamint az egészségi állapoton alapuló szociális rászorultság vizsgálatának és igazolásának részletes szabályairól szóló rendelet alapján a gondozási szükséglet vizsgálata és a vizsgálat eredményének igazolása értékelő adatlapon történik meg. A vizsgálat során megállapításra kerül, hogy az igénylő számára a szociális segítés vagy a személyi gondozás indokolt. Az értékelő adatlap kitöltésében az orvos a megjelölt szakkérdésekben közreműködik. Szociális segítés a 0. fokozatban akkor indokolt, ha az ellátást igénylő a hatvanötödik életévét betöltötte és egyedül él, vagy hetvenedik életévét betöltötte és lakóhelye közműves vízellátás vagy fűtés nélküli, ha betöltötte hetvenötödik életévét, illetve egészségi állapota miatt átmeneti jelleggel – időszakosan vagy tartósan - a lakását nem képes kíséret nélkül elhagyni, háztartási tevékenységeit nem, vagy részlegesen képes ellátni. Gondozási szükséglettel nem rendelkező személyt is el lehet látni, ha írásban vállalja az önköltséggel azonos mértékű személyi térítési díj fizetését a kérelmező vagy a díjat megfizető más személy.

A házi segítségnyújtásban dolgozó gondozó napi tevékenységéről tevékenységi naplót vezet naprakészen, mely a tevékenységek és résztevékenységek megnevezését és az ellátásukra fordított időt is tartalmazza. Ezt az ellátást igénylő/törvényes képviselője, minden alkalommal az aláírásával igazolja. A térítési díjat az intézményvezető a tevékenységi napló alapján, a megállapított óradíj és az adott hónapban a házi segítségnyújtás keretében elvégzett tevékenységekre fordított idő szorzataként egy összegben állapítja meg. A térítési díjat általában az intézmény dolgozója szedi be az ellátott lakásán.

**Szociális étkeztetés**

Kérelemre napi egyszeri meleg ételt biztosítunk 10-13 óra között azon igénylőknek, akik szociálisan rászorultak, önmaguknak, illetve eltartottjaik részére tartósan vagy átmeneti jelleggel nem képesek biztosítani, valamint akik koruk vagy egészségi állapotuk miatt nem képesek étkezésről más módon gondoskodni. Munkaszüneti- és ünnepnapokon is biztosítunk egy adagos, előre csomagolt dobozos ételt, melyet az utolsó munkanapon vehetnek át az igénylők. Az étkezőknek lehetőségük van menüválasztásra is.

**Az étkeztetés formái:**

- helyben fogyasztva - az intézmény étkezőjében,

- az intézmény melegítőkonyháján - ételhordóba tálalva (elvivős étkezőknek), saját részre hazaszállítva,

- házhoz szállítva egyedi kiszerelésű csomagolásban (szállító segítségével).

Amennyiben az étkeztetésben részesülő személy egészségi állapota indokolja, biztosítunk diétás ételt (hozzáadott cukor nélküli, kímélő). Az elvivős és helyben étkezők részére "badellában" kiszállított, ömlesztett ételt tálalunk. A házhoz szállított ebéd higiénikus, egy adagos dobozos kiszerelésben kerül szétosztásra.

A gondozási központban jelentkező igénylő információt kap az étkeztetés lehetőségeiről, átadjuk a szükséges nyomtatványokat. Mozgásában gátolt kérelmező lakásán a vezető vagy az étkeztetést szervező szociális segítő munkatárs látogatást tesz. Segít a nyomtatványok kitöltésében, elhozza a különböző jövedelemigazolásokat. Beszerzi az orvosi igazolást, valamint, szükség szerint a 3/2015. (II.27.) önkormányzati rendelet (továbbiakban: R.) szerinti igazolásokat.

Az R.-nek megfelelően az intézményvezető megállapítja a fizetendő személyi térítési díjat, melyről értesíti a kérelmezőt. A megállapodás megkötése előtt a kérelmező adatait – az adatkezelési nyilatkozat megtétele után - nyilvántartásba vesszük.

A térítési díj befizetésének helye az ellátott lakása (ebédszállító vagy intézményi dolgozó által beszedve) vagy személyesen a Gondozási Központ gazdasági irodája.

**Idősek nappali ellátása**

Engedélyezett férőhelyek száma: 30 fő. Az ellátás célja a saját otthonukban élő, tizennyolcadik életévüket betöltött, állapotuk vagy idős koruk miatt szociálisan és mentálisan támogatásra szoruló, önmaguk ellátására részben képes személyek napközbeni ellátása. A nappali ellátás igénybe vétele önkéntes, az igénylő kérelmére történik.

**Feladata:**

- A napközbeni tartózkodás biztosítása, a társas kapcsolatok kialakításának és fenntartásának biztosítása,

- az alapvető higiéniai szükségletek kielégítése,

- igény szerint az ellátottak szociális étkeztetésének megszervezése,

- szolgáltatások nyújtása, szabadidős programok szervezése,

- szükség szerint az egészségügyi alapellátás megszervezése, a szakellátáshoz jutás segítése,

- hivatalos ügyek intézésének segítése,

- életvitelre vonatkozó tanácsadás, életvezetés segítése,

- speciális önszerveződő csoportok támogatása, működésének, szervezésének segítése,

- társas kapcsolatok kialakításának és fenntartásának biztosítása,

- programok szervezése, aktivitást segítő fizikai tevékenységek (séta, sporttevékenység), szellemi és szórakoztató tevékenységek (pl. előadások, olvasás, felolvasás, rádióhallgatás, tévénézés, kártya- és társasjátékok, vetélkedők, zenehallgatás stb.), kulturális tevékenységek (pl. rendezvények, ünnepségek, névnapok, kerek születésnapok megünneplése, színház-, mozi-, múzeumlátogatások, kirándulások, kiállítások stb.).

A nappali ellátás során a következő szolgáltatási elemeket biztosítjuk szükség szerint:

* tanácsadás,
* készségfejlesztés,
* háztartási vagy háztartást pótló segítségnyújtás,
* esetkezelés,
* felügyelet,
* gondozás és
* közösségi fejlesztés.

A nappali ellátás igénybe vétele önkéntes, az igénylő kérelmére történik, orvosi igazolás is szükséges az ellátáshoz. A kérelmező a nappali ellátás vezetőjétől kap tájékoztatást a működésről, a programokról, a szolgáltatásokról, továbbá az együttélés szabályait is tartalmazó házirendről. A nappali ellátás az R. szerint jelenleg térítésmentes.

Rendkívüli gyógyászati szolgáltatás: ingyenes látás- és hallásvizsgálat.

Állandó szolgáltatások:

- napi lehetőség a tisztálkodásra, mosásra-vasalásra, varrásra, vérnyomás- és vércukormérésre,

- mentálhigiénés foglalkozás, fizikoterápiás készülékek és kondicionáló gépek használata,

- internet, pedikűr-manikűr, egészségügyi tanácsadás, fodrászat, kozmetika igénybevétele is lehetséges.

Az étkezést is igénylő kérelmező helyben tud étkezni, a szolgáltatást az étkezésben részesülő ellátottakkal azonos feltételek mellett vehetik igénybe. Az intézmény biztosítja az étel melegítésére, tálalására és elfogyasztására alkalmas helyiséget.

**Gyógytorna biztosítása**

A gyógytorna egyik feladata a rehabilitáció, továbbá segítséget nyújtani, hogy az ellátást igénybe vevő személy saját környezetében, élethelyzetének és egészségi állapotának megfelelően, a meglévő képességeinek fenntartásával, felhasználásával, fejlesztésével biztosított legyen az önellátó képesség megtartása. Célunk gondoskodni azokról a személyekről, akik otthonukban önmaguk ellátására saját erőből nem képesek, egészségi állapotuk (baleset vagy betegség) miatt ezt az ellátási formát igénylik. A szolgáltatás biztosításával elősegítjük, hogy gondozottaink ne kerüljenek be fekvőbeteg intézetbe, illetve a traumák után mielőbb visszanyerjék mozgásképességüket. Egyre több érdeklődő jelentkezik szolgáltatásunk iránt, mivel az államilag ingyenesen biztosított gyógytornát sok esetben csak hetek (esetleg hónapok) után tudják részükre biztosítani.

Intézményünkben egy gyógytornász van, helyettese nincs.

*a./ Nappali ellátásban részesülő személyek részére:*

Az intézményi tornateremben csoportos gyógytornát vehetnek igénybe a nappali ellátásban részesülő személyek, ahol ülő- és fekvő tornát tart a gyógytornász, különféle torna eszközök segítségével. A nappali ellátásban részesülők a szolgáltatást térítésmentesen vehetik igénybe. Az intézményi tornateremben az igények felmérése alapján heti 2-3 alkalommal, heti rendszerességgel, alkalmanként legalább fél óra időtartamban kapják a szolgáltatást.

*b./ Házi gondozottak részére:*

A gondozási központban jelentkező igénylő vagy hozzátartozója információt kap a szolgáltatásról. Az intézményvezető és/vagy gyógytornász a kérelmező otthonában látogatást tesz, információt nyújt, megkezdi a kapcsolat kiépítését, segít a kérelem kitöltésében, átadja az orvosi javaslathoz szükséges nyomtatványokat, elhozza a jövedelemigazolást.

A szolgáltatás terjedelmét és gyakoriságát - a gyógytornász szakmai javaslata alapján - az intézményvezető határozza meg az igénylő élethelyzete, egészségi állapota alapján.

A gondozásba vételről értesítéssel tájékoztatjuk az ellátottat, számítógépes nyilvántartásba vesszük, megállapodást kötünk vele. A gyógytornász tevékenységéről gondozási naplót vezet napra készen. Az ellátott lakásán történő munkavégzés-, és idő igazolását az igénylő aláírásával teszi meg.

A dolgozó ellátottjai érdekében együttműködik a házi gondozókkal, háziorvosi szolgálattal, körzeti ápolónővel, kórházi szociális nővérekkel vagy egyéb egészségügyi intézménnyel.

**Frissítő masszázs biztosítása**

Célja gondoskodni azokról az időskorú vagy rászoruló személyekről, akik fizikai, egészségi állapotuk miatt ezt az ellátási formát igénylik. A szolgáltatás feladata a rehabilitáció, az egészség és a mozgásfunkciók megőrzése, a jó közérzet biztosítása. A frissítő masszázs az intézményben működő nappali ellátás kiegészítő szolgáltatásaként működik.

Intézményünkben egy masszőr van, helyettese nincs. Az ellátottak köre a nappali ellátásban részesülők mellett "külső" személyek is lehetnek.

A nappali ellátásban részesülő személy helyben kap felvilágosítást erről a szolgáltatásról. A kijelölt munkatársnál időpontot egyeztet, a masszázshoz szükséges lepedőről, törölközőről gondoskodik, a szükséges nyomtatványokat aláírja. A masszőr tevékenységéről gondozási naplót vezet, valamint együttműködik a gondozó- és háziorvosi szolgálattal, körzeti ápolóval. A szolgáltatás térítésmentesen vehető igénybe, időpont egyeztetéssel.

A gondozási központban jelentkező,"külső"személy számára a szolgáltatás biztosításához jövedelemigazolást kell csatolni, és az R. melléklete szerinti térítési díjat kell fizetni. A szolgáltatás nyújtásának dokumentációs eljárása megegyezik az egyéb szolgáltatások nyújtásával.

**1.2**. **Az ellátottak számának alakulása, összevetve az előző évi adatokkal**

(2017.01.01**-2**017.12.31.)

|  |  |  |  |  |  |  |
| --- | --- | --- | --- | --- | --- | --- |
|  Évek | Étkezésfő | Házi segítségnyújtásfő | Nappali ellátásfő | Összesenfő | Gyógytorna Masszázsfő | Megállapodások Összesen |
| 2016 | 114 | 53 | 39 | 206 | 21 | 227 |
| 2017 | 114 | 64 | 46 | 224 | 25 | 249 |

**1.3. Az ellátottak életkor szerinti bemutatása** (2017.01.01 **-** 2017.12.31.)

|  |  |  |  |  |  |  |
| --- | --- | --- | --- | --- | --- | --- |
| Életkor | Étkezésfő | Házi segítségnyújtásfő | Nappali ellátásfő | Összesenfő | Gyógytorna Masszázsfő | Megállapodások Összesen |
| 40 év alatt | 1 | 1 | 0 | 2 | 1 | 3 |
| 40-59 év | 13 | 2 | 0 | 15 | 2 | 17 |
| 60-64 év | 9 | 4 | 1 | 14 | 2 | 16 |
| 65-69 év | 16 | 4 | 10 | 30 | 1 | 31 |
| 70-74 év | 15 | 4 | 12 | 31 | 3 | 34 |
| 75-79 év | 19 | 16 | 9 | 44 | 5 | 49 |
| 80-89 év | 30 | 26 | 10 | 66 | 8 | 74 |
| 90 év felett | 11 | 7 | 4 | 22 | 3 | 25 |
| **Összesen** | 114 | 64 | 46 | 224 | 25 | 249 |

**Az intézményben ellátottak, illetve 80 év felettiek száma** (2017.01.01 - 2017.12.31-ig)

|  |  |  |
| --- | --- | --- |
| **Ellátási forma** | **Létszám** | **Ebből 80 év felettiek** |
| **Szociális étkeztetés** ebből: - helyben étkezők | **114 fő**32 fő | **41 fő**14 fő |
|  - elvitellel étkezők - házhoz szállítással étkezők | 11 fő71 fő |  1 fő26 fő |
| **Házi segítségnyújtás** | **64 fő** | **33 fő** |
| **Nappali ellátás** | **46 fő** | **14 fő** |

2017-ben az átlag életkor: **75,74** év (2016-ban: 75,52 év).

Ebben az évben a halálozások száma rendkívül magas: 26 fő. 2015-ben és az azt megelőző években ez a szám 10-15 fő volt. Ez az adat is azt bizonyítja, hogy sok esetben nagyon idősek, vagy a súlyos végstádiumos betegek kerülnek hozzánk!

Még 2016-ban az ellátásból kikerült ellátottak 51 %-a a szociális étkezők közül került ki, 2017-ben csak a 42 %-a, de ez még mindig magasnak mondható. Főként az étel minőségével, és ehhez képest a térítési díj mértékével indokolták a szolgáltatás lemondását. Míg a korábbi években a szociális étkezés iránt mutatkozott nagyobb igény, most a házi segítségnyújtásnál mutatható ki nagyobb igénylői létszám.

Az előző évekkel történő összehasonlítás után megállapíthatjuk, hogy a vizsgált év végén a záró létszám nagy eltérést nem mutat (az év közbeni csökkenés-növekedés miatt). Rendkívüli intézkedést nem kellett tenni az év folyamán.

**1.4. Az ellátottak jövedelmi kategóriák szerinti bemutatása (2017.12.31.)**

|  |  |  |  |  |  |
| --- | --- | --- | --- | --- | --- |
| Jövedelmek2016. év(Ft) | Étkezésfő | Házi segítségnyújtásfő | Összesen (fő) | Gyógytorna Masszázsfő | Megállapodások összesen |
| 0-28 500 | 6 | 0 | 6 | 1 | 7 |
| 28 501-57 000 | 16 | 3 | 19 | 2 | 21 |
| 57 001-85 500 | 20 | 2 | 22 | 1 | 23 |
| 85 501-114 000 | 10 | 7 | 17 | 3 | 20 |
| 114 001-142 500 | 23 | 9 | 32 | 4 | 36 |
| 142 501- | 15 | 19 | 34 | 7 | 41 |
| **Összesen** | 90 | 40 | 130 | 18 | 148 |

**1.5. Az adott évben az ellátásba bekerülők és kikerülők száma, a kikerülés okai**

|  |  |  |
| --- | --- | --- |
|  | **KIKERÜLÉS (fő)** | **BEKERÜLÉS (fő)** |
|  | Exit | Saját kérés | Bentlakásos intézménybe kerülés | egyéb | **Összesen** | **Összesen** |
| Házi segítségnyújtás | 13 | 8 | 2 | 1 | 24 | 24 |
| Étkeztetés | 9 | 10 | 2 | 4 | 25 | 21 |
| Nappali ellátás | 2 | 0 | 1 | 0 | 3 | 11 |
| Gyógytorna, masszázs | 2 | 5 | 0 | 0 | 7 | 8 |
| **Összesen** | **26** | **23** | **5** | 5 | **59** | **64** |

**Az ellátottak nemek szerinti megoszlása 2017.12.31.**

|  |  |  |  |  |
| --- | --- | --- | --- | --- |
| Sorszám | Megnevezés | Étkeztetésben részesül (fő) | Házi segítség-nyújtásbanrészesül (fő) | Nappali ellátás(fő) |
| helybenfogyasztjavagyelviszi | lakásáraszállítják |
|  |  |  |
| 01. | Előző év XII.31-én  | 36 | 58 | 40 | 35 |
| 02. | Tárgyév folyamán ellátásba vett | 7 | 14 | 24 | 11 |
| 03. | Tárgyév folyamán ellátásból kikerült | 4 | 21 | 24 | 3 |
| 04. | Tárgyév XII.31-én (01+02-03) | 39 | 51 | 40 | 43 |
|  |  |  |  |  |   |
| 06. | Férfi | 0 – 5 éves | 0 | 0 | 0 | 0 |
| 07. | 6 – 13 éves | 0 | 0 | 0 | 0 |
| 08. | 14 – 17 éves | 0 | 0 | 0 | 0 |
| 09. | 18 – 39 éves | 0 | 0 | 0 | 0 |
| 10. | 40 – 59 éves | 0 | 7 | 2 | 0 |
| 11. | 60 – 64 éves | 0 | 4 | 1 | 0 |
| 12. | 65 – 69 éves | 4 | 4 | 2 | 5 |
| 13. | 70 – 74 éves | 4 | 2 | 0 | 4 |
| 14. | 75 – 79 éves | 2 | 3 | 2 | 3 |
| 15. | 80 – 89 éves | 5 | 5 | 4 | 5 |
| 16. | 90 – x éves | 1 | 1 | 2 | 1 |
| 17. | együtt (06+…+16) | 16 | 26 | 13 | 18 |
| 18. | Nő | 0 – 5 éves | 0 | 0 | 0 | 0 |
| 19. | 6 – 13 éves | 0 | 0 | 0 | 0 |
| 20. | 14 – 17 éves | 0 | 0 | 0 | 0 |
| 21. | 18 – 39 éves | 1 | 0 | 1 | 0 |
| 22. | 40 – 59 éves | 2 | 2 | 0 | 0 |
| 23. | 60 – 64 éves | 1 | 3 | 3 | 1 |
| 24. | 65 – 69 éves | 4 | 1 | 1 | 5 |
| 25. | 70 – 74 éves | 4 | 4 | 2 | 8 |
| 26. | 75 – 79 éves | 5 | 5 | 7 | 6 |
| 27. | 80 – 89 éves | 4 | 7 | 11 | 3 |
| 28. | 90 – x éves | 2 | 3 | 2 | 2 |
| 29. | együtt (18+…+28) | 23 | 25 | 27 | 25 |
| 30. | Összesen (17+29) = 04 | 39 | 51 | 40 | 43 |
| 31. | Térítési díjat fizet | 32 | 39 | 38 | 0 |
| 32. | ebből: | segítségnyújtó szolgálatnak |   |   |   |  |
| 33. | szállítószolgálatnak |  | 39 |   |  |
| 34. | Térítési díjat nem fizet | 7 | 12 | 2 | 43 |
| 35. | Összesen (31+34) = 04 | 39 | 51 | 40 | 43 |
| 36. | Tartós bentlakásos intézményielhelyezésre vár | 0 | 0 | 0 | 0 |

**Az ellátottak jövedelmi kategóriák szerinti átlagjövedelem bemutatása (2017.12.31.)**

|  |  |  |  |  |  |  |
| --- | --- | --- | --- | --- | --- | --- |
| Besorolási kategóriák | Havi jövedelem %-tól | Havi jövedelem %-ig | Havi jövedelem Ft-tól | Havi jövedelem Ft-ig | Létszám2016. évre vonatkozóan(fő) | Átlagjövedelem (Ft) |
| 1 | 0 | 190 | 0 | 54150 | 34 | 19183 |
| 2 | 191 | 200 | 54151 | 57000 | 4 | 55403 |
| 3 | 201 | 210 | 57001 | 59850 | 2 | 59097 |
| 4 | 211 | 220 | 59851 | 62700 | 1 | 61630 |
| 5 | 221 | 230 | 62701 | 65550 | 0 |  |
| 6 | 231 | 240 | 65551 | 68400 | 1 | 68195 |
| 7 | 241 | 250 | 68401 | 71250 | 4 | 69093 |
| 8 | 251 | 260 | 71251 | 74100 | 2 | 73282 |
| 9 | 261 | 270 | 74101 | 76950 | 2 | 76435 |
| 10 | 271 | 280 | 76951 | 79800 | 2 | 78400 |
| 11 | 281 | 290 | 79801 | 82650 | 3 | 81128 |
| 12 | 291 | 300 | 82651 | 85500 | 5 | 83597 |
| 13 | 301 | 310 | 85501 | 88350 | 1 | 88185 |
| 14 | 311 | 320 | 88351 | 91200 | 0 |  |
| 15 | 321 | 330 | 91201 | 94050 | 4 | 92443 |
| 16 | 331 | 350 | 94051 | 99750 | 3 | 95516 |
| 17 | 351 | 450 | 99751 | 128250 | 25 | 116639 |
| 18 | 451 | 500 | 128251 | 142500 | 17 | 135261 |
| 19 | 501 | 550 | 142501 | 156750 | 13 | 149775 |
| 20 | 551 |  | 156751 |  | 22 | 211000 |
|  |  |  |  | **Átlagjövedelem Összesen:** |  **103 895** |

A térítési díjak felülvizsgálata 2017. június 1. napjával megtörtént. A személyi térítési díj felülvizsgálata után 13 fő adott be méltányossági eljárási kérelmet (előző évben szintén 13 fő volt). Ebből a létszámból 5 fő részére engedélyezett térítésmentességet az Egészségügyi, Szociális és Lakásügyi Bizottság, kérelem elutasítására nem került sor.

**2. Az intézmény feladatainak ellátására vonatkozó szakmai program megvalósulása**

2.1. A feladatellátás szakmai tartalma, módja, a biztosított szolgáltatások formái, köre, rendszeressége

Házi segítségnyújtás

Az igénylő vagy törvényes képviselője kérelemre, saját lakásán, lakókörnyezetében kapott fizikai, mentális segítséget. A gondozási szükséglet felmérése jogszabály alapján készült, megállapításra került, hogy szociális segítésre vagy személyi gondozásra jogosult a kérelmező, erről a szükséges tájékoztatást megkapta az igénylő. Csatoltuk az orvosi- és jövedelemigazolást, az adatvédelemről szóló nyilatkozatot. A gondozásba vételről az „Értesítés a személyes gondoskodást nyújtó szociális alapszolgáltatás biztosításáról” c. nyomtatvánnyal adtunk tájékoztatást. Nyilvántartásba vettük az ellátott adatait (a Kenyszi rendszerben is), megkötöttük a megállapodást.

Szociális étkeztetés

Kérelemre, napi egyszeri meleg ételt biztosítottunk az igénylőknek - helyben fogyasztva, a nappali ellátást biztosító helyiségben, saját részre elszállítva elvivős étkezőknek, házhoz szállítva (vállalkozó szállító segítségével). Az új igénylőknél csatoltunk jövedelemigazolásokat, R. alapján, a szociális rászorultság vizsgálata esetén orvosi igazolást kértünk be, valamint az igénylő aláírta az adatvédelemről szóló nyilatkozatát, nyilvántartásba vettük az ellátott adatait (a Kenyszi rendszerben is). Megállapodást kötöttünk az ellátottakkal, átadtuk a térítési díjról szóló értesítőt is. Kérelemre ünnep- és munkaszüneti napokra is biztosítottunk egy adagos, dobozos ebédet.

2017-ben az ebéd kiszerelésének módja szerint két konyháról, a Junior Vendéglátó Zrt. biztosította ellátottaink részére a déli ételt (badellában ömlesztve, vagy egy adagos dobozban). Az étel mennyiségével és minőségével kapcsolatos reklamációkat dokumentáltuk. Minőségi - mennyiségi kifogásokat minden esetben a havi teljesítésigazoláson tüntettük fel, de szükség esetén napi telefonos kapcsolatban rendeztük a problémákat.

Idősek nappali ellátása

A nappali ellátás igénybevétele az R. értelmében jelenleg térítésmentes. A működésről éves munkatervet készítettünk. A férőhelyek engedélyezett száma: 30 fő.

A jogszabályban meghatározott személyek részére napközbeni tartózkodást, kulturális programokat, fizikai-, mentális-, egészségügyi ellátást, gyógytornát és frissítő masszázst biztosítottunk munkanapokon. A kérelmezőt a nappali ellátás vezetője tájékoztatta a nappali ellátás működéséről, programjairól, szolgáltatásairól, az együttélés szabályait is tartalmazó házirendről, az ellátottjogi képviselő elérhetőségéről.

A nappali ellátás során biztosítottuk a jogszabályban nevesített szolgáltatási elemeket (tanácsadás, készségfejlesztés, háztartási vagy háztartást pótló segítségnyújtás, esetkezelés, felügyelet, gondozás és közösségi fejlesztés.

***Megvalósult rendezvények rövid ismertetése*** *(a teljesség igénye nélkül):*

- Több kiállításon, múzeum-, opera és színházlátogatáson, egyéb rendezvényen vettünk részt, többek között: Oberfrank Pál színművész előadói est, kabaré és Újévi koncert a Klebelsberg Művelődési házban (Duna szimfonikus zenekar), a felújított Klebelsberg kastély megtekintése, látogatás a Semmelweis Orvostudományi múzeumban, részvétel az első Pesthidegkúti sörfesztiválon.

- Vendégünk volt több alkalommal Kozák Márta opera nagykövet ("titkok a színházban"), a Szent Efrén férfikar előadása a Máriaremetei templomkertben, az Idősek világnapja tiszteletére Gergely Róbert előadása (Szécsi Pál dalaiból).

- Szabadságharc- és egyéb nemzeti ünnepek megünneplése, író-olvasó találkozó, költészet napja Gyócsi László íróval.

- A klubtagok, főként kerek születési évfordulóját, is megünnepeltük, idén két 91, két 93 éves és több 85 év feletti ellátottat is köszöntöttünk a nappali ellátásban.

- Kisebb-nagyobb séták és kirándulások voltak a közeli hegyekbe, egész napos buszkirándulás Sárvárra, vonatkirándulás Siófokra, Párkányba, látogatás a Budakeszi vadasparkba. A kirándulások alatt gyönyörködtünk a festői kilátásban, a programok felejthetetlen élményt nyújtottak mindenki számára.

- Hagyományos rendezvények, néphagyományok felelevenítése, Húsvét ünneplése, Anyák napi megemlékezés virággal.

- Könyv-, valamint ruha és kézműves vásárt, illetve kézműves foglalkozást is tartottunk több alkalommal az intézményben.

- Mikulás-ünnepség, Adventi napok és Karácsony megünneplése (az Önkormányzat vezetőinek, képviselőinek adventi látogatása is megtörtént), Óév búcsúztató.

***Kiemelkedő rendezvények szervezése, egyéb események:***

**2017. április 28.** "Tavaszköszöntő bál" - zenés, táncos rendezvény szervezése a Klebelsberg Kultúrkúriában (az Idősügyi Tanács éves program tervezete alapján), vendégek voltak a kerületi gondozási központok klubtagjai, a Pesthidegkúti Német nemzetiségű dalkör tagjai, valamint a II. kerületből érkező polgárok (kb. 80 fő).

**2017. június 13.** "Apák napja" - vendéglátás élőzenés műsorral (kb. 50 fő).

**2017. október 20. "**Szüreti bál" - zenés, táncos rendezvény szervezése a Klebelsberg Kultúrkúriában (az Idősügyi Tanács éves program tervezete alapján), vendégek voltak a kerületi gondozási központok klubtagjai, a Pesthidegkúti Német nemzetiségű dalkör tagjai, valamint a II. kerületből érkező polgárok, Varga Mihály nemzetgazdasági miniszter és önkormányzati képviselők (kb. 100 fő).

**2017. december 14. "**Mennyből az angyal" c. előadás Lukácsy Katalin előadóművész műsora (kb. 45 fő).

***Iskolai közösségi munka szervezése***

A közösségi munka megszervezése már több éve működik intézményünkben. A köznevelési jogszabályok alapján az érettségi-bizonyítvány kiadásának feltétele 50 óra közösségi munka teljesítése. 2015-ben erről a tevékenységről egy 20 perces kisfilmet is készítettünk, melyet az Idősügyi Tanács év végi ülésén bemutattunk. Több kerületi középiskolával van szerződésünk, de volt néhány kerületen kívüli megállapodásunk is. A fiatalok szeretettel és türelemmel foglalkoztak az idős emberekkel, akik szívesen vettek részt a különböző programokon, foglalkozásokon, amit a tanulók tartottak meg részükre.

A szolgálat biztosítása nagy felelősséget, állandó felügyeletet, nagy odafigyelést igényel az intézmény napi működésében. A nappali ellátásban dolgozó munkatársak napi munkájuk mellett mindenkor nagy türelemmel, felelősségteljesen kísérik figyelemmel a szolgálatra jelentkező diákok munkavégzését.

Az ***Idősügyi Tanács szervezésében*** több programon vettünk részt, többek között:

- helytörténeti séták Verrasztó Gábor vezetésével,

- "Ki nyer ma?" Játék és muzsika 70. percben ( Marczibányi téri Műv.ház - több hónapon át),

- egész évben "retró zenés-táncos" délutáni program az I.-II. sz. Gondozási Központban,

- az idősek által beadott, személyes tárgyakból összeállított kiállításon való részvétel (Klebelsberg Kultúrkúria).

***Egyéb rendezvényeken, programokon való részvétel:***

- 2017. szeptember 29-én az Idősek Világnapja alkalmából Polgármester Úr által szervezett hagyományos ünnepségen és hajókiránduláson vettek részt az ellátottak, mely ismét nagy sikert aratott körükben. A vendéglátás mellett idén volt néptánc bemutató is, Budapest nevezetességeit pedig élőzene kíséretével tekinthették meg a résztvevők.

- Lehetőség volt idén is kedvezményes jegyekkel megtekinteni opera előadásokat.

- Néhány gondozottunk részt vett az „Internet Kortalanul” tanfolyamon.

- A Nemo étterem felajánlásával folytatódott a "Kedves hétfő”, amely egy felejthetetlen vendéglátást jelentett az ellátottaink részére.

**2.2. Más intézményekkel, szervezetekkel történő együttműködés**

Az alapszolgáltatások esetén intézményünk szakemberei és az igénybe vevők közötti kapcsolattartás a gondozási központ helyiségében, munkaidőben telefonon és személyesen (az I. Számú Gondozási Központban 24 órán át elérhető számon), ezen kívül levélben, e-mailben, vagy az ellátott kérésére otthonában történő látogatás formájában történt meg.

Egyéb, alapellátással való együttműködés során az intézmények kölcsönösen tájékoztatták egymást az általuk szerzett tapasztalatokról, az alkalmazott új módszerekről, eredményeikről (Család- és Gyermekjóléti Központ, Értelmi Fogyatékosok Nappali Otthona).

Közös programokon vettünk részt a kerületi I., II. Számú Gondozási Központ, illetve a Gondviselés Háza ellátottjaival.

Az intézmény fenntartójával, más hasonló személyes gondoskodást nyújtó intézményekkel, egyházi, civil szervezetekkel, szakosított ellátást nyújtó intézményekkel és szakorvosi ellátással is igyekeztünk szoros kapcsolatot tartani. Az együttműködés során az intézmény információt, szakmai tanácsot, segítséget kapott az ellátás szervezésében, új módszerek alkalmazásában, a szakmai program szerinti működésre.

A jogszabályváltozások miatt egyre fontosabb a szakorvosi ellátással való folyamatos együttműködés, a területünkön működő két háziorvosi rendelő orvosaival és asszisztenseivel fenntartjuk a személyes kapcsolatot.

Kapcsolatunk továbbra is jó a Polgármesteri Hivatal szakmai irányítást nyújtó részlegeivel, az Intézménygazdálkodási Osztállyal, a helyi Klebelsberg Kunó Művelődési Központtal, a Német Nemzetiségi Önkormányzattal, az Egalitás Alapítvánnyal (mozgáskorlátozottak részére nyújt segítséget), a területünkön működő két Karitász szolgálattal.

Az oktatási intézményekkel való jó együttműködés erősíti a generációk közti kapcsolatot. Az iskolákból érkező, közösségi szolgálatot teljesítő fiatalok kisegítő munkájukkal részt vállaltak intézményünk munkájában, gondozási folyamataiban.

**2.3. A szolgáltatásról szóló tájékoztatás módja**

Az intézmény munkatársai rendszeresen figyelemmel kísérték a lakosság körében felmerülő ellátási igényeket, kapcsolatot tartottak fenn és együttműködtek a háziorvosi szolgálattal, körzeti ápolónővel, más személyes gondoskodást nyújtó és egészségügyi intézménnyel, így személyesen is tudtak tájékoztatást adni a gondozási központ által nyújtott szolgáltatásokról.

A kérelmezők és hozzátartozóik, valamint a társintézmények szakemberei a szolgáltatásokról különféle módon tájékozódhattak, többek között személyesen, telefonon, az intézmény szórólapjáról, a saját, illetve a II. Kerületi Önkormányzat honlapjáról. A közösségi rendezvényeken is mód nyílott az ellátások ismertetésére, illetve esetenként tájékoztatók jelentek meg a kerületi Budai Polgár újságban is.

**3. Az intézmény működésének általános feltételei**

3.1. Tárgyi feltételek

2017-ben rendkívüli intézkedést működésünk egyik területén sem kellett hozni. Az intézmény működése 2003 óta zavartalanul folyik az új épületben, adottak a tárgyi feltételek. A 2008-ban megvásárolt, „Szocio.Net” számítógépes gondozási program széleskörű adatfeldolgozásra ad lehetőséget. Folyamatos fejlesztése, bővítése, korszerűsítése megtörtént. A korábbi években pedig teljes felújításra került a számítógéppark is.

3.2. Személyi feltételek

Az intézmény engedélyezett létszáma összesen:16 fő

Ebből:

- házi segítségnyújtás: 8 fő

- szociális étkeztetés: 4 fő

- idősek nappali ellátása: 4 fő

2017-ben nem alkalmaztunk közfoglalkoztatott személyt, viszont jelentkezőnk volt önkéntes munka teljesítésére.

3.3. Működési feltételek

A 2017. évre szóló költségvetés illetve a saját bevétel és a Fenntartó által engedélyezett, előző évi pénzmaradvány felhasználása révén elegendő fedezet volt a személyi és dologi kiadásokra.

3.4. Szakmai feltételek biztosítása

2017-ben kötelezett volt az intézményvezető a kétévente kötelező, pénzügyi továbbképzés teljesítésére, melyet a május hónapban teljesített. A kiadott tanúsítvány megtalálható az intézmény hivatalos dokumentumai között.

Ebben az évben is biztosítottunk dolgozóink részére a jogszabályban előírt módon munka-védőruhát, Erzsébet utalványt (étkezési jegyet), illetve jogszabályban meghatározott módon és meghatározott személyeknek közlekedési bérletet.

Továbbképzési terv alapján biztosítottuk két dolgozó részére a szakmai továbbképzés teljesítését.

**4. Az együttműködési megállapodások hatékonysága, eredményessége**

Együttműködési megállapodás

Az I. Számú Gondozási Központban működő gondozóház és jelzőrendszeres házi segítségnyújtás iránti igény esetén jeleztük az ellátásra szoruló személyeket, segítettünk a nyomtatványok kitöltésében, időpontot egyeztettünk férőhely biztosítása, vagy személyes kapcsolat felvétele miatt.

A II. Számú Gondozási Központ által nyújtott közösségi pszichiátriai ellátás iránti igény vagy közös kliens esetén felvettük a kapcsolatot a koordinátorral, illetve az intézmény vezetőjével. A demens nappali ellátás iránti érdeklődőket tájékoztattuk az ellátás igénybevételéről, illetve felvettük a kapcsolatot a demens nappali ellátás vezetőjével, jelzésünket megtettük.

2017-ben az intézmény együttműködési megállapodásai hatékonyak és eredményesek voltak.

**5. Az intézmény szerepe a helyi szociális ellátórendszerben**

5.1. Az ellátotti szükségletek alakulásának ismert tendenciái

Napi munkánk során igyekszünk maximálisan az ellátottaink igényeit képviselni.

Az étkezéssel kapcsolatos megállapításokat, észrevételeket minden hónap végén a teljesítésigazolási lapra felvezette az intézményvezető. A Humánszolgáltatási Igazgatóság (előtte Szociális és Gyermekvédelmi Iroda) összesítője alapján, ha megfogalmazódott esetleges új igény, vagy probléma, akkor ez a Junior Zrt. vezetőségével együtt, étkezési bizottsági ülésen került kiértékelésre, megtárgyalásra.

5.2. Pályázatok, jövőbeni célkitűzések

A 2017-ben meghirdetett szociális pályázatra az intézmény nem jelentkezett, mivel pénzmaradvány keletkezett az előző év takarékos gazdálkodás miatt, így ez elegendő fedezetet nyújtott az újabb célkitűzéseknek.

Terveink között szerepel többek között az aktív időskort segítő programok bővítése a nappali ellátásban. Az ellátottak részére be szeretnénk indítani havi rendszerességgel elsősorban a *"Szenior örömtánc"* oktatását, mely már Magyarországon is hódító útjára indult. Ez egyben mozgás, öröm, agytorna az idős korosztály részére, egy olyan kidolgozott, kíméletes mozgásforma, amely segíthet megelőzni a demencia kialakulását is.

A másik célkitűzésünk *"A játék lendületbe hoz"* című foglalkozás. A játékok tematikus csoportokban kerülnek bemutatásra (ügyességi játékok, érzékelést fejlesztő játékok, memória játékok stb.), melyhez elengedhetetlen a szakszerű csoportvezetés. Ezek a játékok nagyon különbözőek, változatos képességeket és készségeket céloznak meg és használnak fel, de minden játék hozzájárul a lelki egészséghez, a lelki egyensúly megtalálásához és megőrzéséhez.

5.3. Szakmai-pénzügyi ellenőrzések összegzése

2017. május 12-én, 77/2016.(V.12.) **s**zámú határozat alapján az Egészségügyi, Szociális és Lakásügyi Bizottság megtárgyalta és egyhangúan elfogadta az intézmény 2016. évről szóló szakmai beszámolóját.

2017. október 27-én fenntartói, szakmai ellenőrzés volt. Az ellenőrzés kiterjedt a 2015-2016. évre, pontosabban az ellátások biztosítására, a jogszabályokban foglalt követelmények betartására, valamint a 2017. évi állami támogatás igénylésével, elszámolásával kapcsolatos nyilvántartásokra. A jegyzőkönyv alapján hiányosság, eltérés nem volt kimutatható.

5.4. Intézményi alapdokumentumok, változások

**Szakmai program módosítása:** 2017. november 23.

Az Egészségügyi, Szociális és Lakásügyi Bizottsága 247/2017.(XI.23.) sz. határozatával egyhangúan elfogadta a Szakmai program módosítását, továbbá a mellékletét képező megállapodás tervezetek és házirend módosítását.

Hatályba lépett: 2017. december 1.

**Szervezeti és Működési Szabályzat módosítása** 2017. november 23.

Az Egészségügyi, Szociális és Lakásügyi Bizottsága 251/2017. (XI.23.) sz. határozatával egyhangúan elfogadta az SZ.M.SZ. módosítását, és a mellékletét képező szervezeti felépítést.

Hatályba lépett: 2017. december 1.

**6. Az ellátotti jogok és az ellátást végzők jogainak érvényesülése**

Az ellátottjogi képviselő elérhetősége a hirdetőtáblákon mindenki számára hozzáférhető, szükség esetén segíteni tudunk a kapcsolatteremtésben.

A szolgáltatás biztosítása során az egyenlő bánásmód elvét folyamatosan szem előtt tartottuk.

Az ellátást igénybe vevőnek joga van az intézmény működésével, gazdálkodásával kapcsolatos adatok megismeréséhez. Tájékoztató táblákon kifüggesztettük a működési költség összesítését, az intézményi és személyi térítési díj összegét. Az ellátottnak joga van szociális helyzetére, egészségi és mentális állapotára tekintettel a szolgáltatás által biztosított teljes körű ellátásra, valamint egyéni szükségletei, speciális helyzete vagy állapota alapján az egyéni ellátás, szolgáltatás igénybevételére. Biztosítottuk, hogy az ellátott egészségi állapotával, személyes körülményeivel, jövedelmi viszonyaival kapcsolatos információkról más ellátást igénybe vevő, valamint arra illetéktelen személy ne szerezhessen tudomást, különös figyelemmel arra a tényre, hogy az ellátást igénybe vevő szociálisan rászorult.

A szolgáltatást igénylőkről írásos dokumentumok mellett számítógépes nyilvántartás is készült a gondozási program keretében, minden esetben betartottuk a személyes adatok védelméről szóló rendelkezéseket.

Az ellátottak egészségi állapotáról csak beleegyezésük alapján tájékozódunk az egészségügyi szolgáltatóktól. Az ellátottak és hozzátartozóik panaszaikkal az intézményvezetőhöz fordulhattak. Amennyiben az ellátást igénybe vevő egészségi állapotánál vagy egyéb körülményeinél fogva közvetlenül nem volt képes az illetékes szervek megkeresésére, az intézmény munkatársa segítséget nyújtott ebben, illetve értesítette az ellátott törvényes képviselőjét, vagy az ellátottjogi képviselőt.

Az ellátást igénybe vevőnek biztosítottuk az intézményen belüli és intézményen kívüli szabad mozgást, figyelemmel a saját és társai nyugalmára, biztonságár, elősegítettük a családi kapcsolatok fenntartását, rokonok, látogatók fogadására is lehetőség van az intézményben.

6.1. Panaszok száma, kivizsgálása:

A személyes gondoskodást nyújtók esetében biztosítottuk, hogy a munkavégzéshez kapcsolódó megbecsülést megkapják, tiszteletben tartsák emberi méltóságukat és személyiségi jogaikat, munkájukat elismerjék, valamint megfelelő körülmények között láthassák el tevékenységüket.

Minden kérést, kérdést megbeszélünk, mely az ellátott és gondozó közt esetlegesen felmerülő problémákat, nehézségeket oldja, vagy előzi meg.

Mindig szem előtt tartjuk, hogy a munkatársak esetmegbeszéléseken tudjanak részt venni.

2017-ben nem volt az intézménybe beérkező ellátotti vagy dolgozói panasz, bejelentés, melynek kivizsgálását kellett volna kezdeményezni.

**7. Javaslatok, fejlesztési irányok, kérések a fenntartóhoz**

A Humánszolgáltatási Igazgatóság Ellátási Osztálya kihelyezett ügyfélfogadás tart a közeli Hűvösvölgyben, illetve az intézmény közelében működik Kormányablak is, ezek könnyítik az általunk gondozott személyek, vagy gondozóik gyorsabb ügyintézési lehetőségeit.

A kötelezően elvégzendő közösségi munka teljesítését biztosítottuk napi több órában diákok részére. A nyári és egyéb iskolai szünetekben heti 1-2 tanulót fogadtunk. Célunk továbbra is, hogy minél több iskola ismerje meg az intézményünkben folyó közösségi munka végzésének lehetőségét, célunk a hatékony együttműködés kialakítása.

2017-ben szerződés alapján egy főt alkalmaztunk önkéntes munka végzésére.

Több éve alkalmazzuk a „Szocio.Net” számítógépes gondozási programot. Ebben az évben programfejlesztést hajtottunk végre jogszabályváltozások miatt. A gondozási program napi nyilvántartásaink mellett az állami támogatás elszámolásához is biztosít adatot. Az állami támogatás leigénylését, elszámolását a jogszabályoknak megfelelően végeztük el 2017-ben is.

Az Intézménygazdálkodási Osztály vezetőjével és munkatársaival hatékony az együttműködés, az átutalások rendben megtörténtek, a szükséges tájékoztatásokat megkaptuk.

Szeretnénk, ha az egyházi, civil szervezetekkel a Szociális Kerekasztal keretében, vagy azon kívül is közelebbi együttműködés alakulna ki. Terveink között szerepel, hogy meghívjuk intézményünkbe a közeli szervezetek képviselőit, ahol kölcsönösen tudjuk tájékoztatni egymást a nyújtott szolgáltatásokról, az igénybe vétel feltételeiről, kicserélhetjük a szakmai tapasztalatainkat, megismerhetjük egymás módszereit.

Továbbra is ápoljuk, illetve szorosabbra fűzzük személyes kapcsolatainkat az intézmény ellátási területén működő háziorvosi szolgálatokkal, mivel jogszabály alapján a gondozási szükséglet felmérésében közreműködniük kell.

Amennyiben ellátottaink vagy a lakosság körében igény merült fel az Erzsébet program pályázataival kapcsolatban, úgy az intézmény dolgozói minden esetben készséggel álltak rendelkezésre.

Az intézmény honlapja aktualizálásra kerül, folyamatosan karbantartjuk. Biztosítottuk helyi lakosok részére a különféle tájékoztató anyagokat, a szórólapokkal való folyamatos ellátást. A területünkön élő lakosság napra kész információhoz tud jutni az intézmény feladatai, és az általa nyújtott szolgáltatások tekintetében.

Az Önkormányzat az idősügyi és szociális koncepcióját alapul véve próbálta feltárni, megismerni és enyhíteni az idős embereket érintő problémákat. A jövőben is törekedni fogunk az érintett szervezetekkel, egyesületekkel való együttműködésre, továbbá ötleteinkkel színesebbé tenni az éves munkatervet, annak megvalósítását.

A fenntartó 2017-ben is elegendő fedezetet nyújtott a személyi- és tárgyi feltételek biztosításához, az intézmény zavartalan működött.

Budapest, 2018. február 28.

 Massong Erika

 intézményvezető